**Bulan biru** bukanlah menunjukkan keadaan bulan yang berwarna biru tetapi istilah yang diberikan bagi bulan mengambang yang jarang. Kebanyakan tahun akan mempunyai dua belas kali fenomena bulan mengambang yang berlaku lebih kurang sekali sebulan, tetapi setiap tahun kalendar Masihi mempunyai 12 kitaran bulan dan lebih 11 hari. Maka, apabila hari yang lebih itu dikumpul, maka, setiap dua atau tiga tahun sekali akan mempunyai tambahan bulan mengambang (setiap 2.72 tahun) dan keadaan ini dinamakan "bulan biru".

Istilah ***bulan biru*** (atau *blue moon*) sering digunakan dalam metafora yang menunjukkan keadaan jarang berlaku, seperti dalam peribahasa Inggeris *"once in a blue moon"* (sekali dalam bulan biru).

* Masyarakat dahulu akan memberikan setiap bulan nama mengikut kemunculannya pada tahun tersebut. Bulan yang datang terlalu awal tidak mempunyai nama - dan dipanggil *bulan biru*.
* Almanak Petani mentakrifkan *bulan biru* sebagai bulan mengambang tambahan yang muncul dalam satu musim, satu musim ditakrifkan sebagai tiga bulan mengambang. Jika musim itu mempunyai empat bulan mengambang, maka bulan mengambang yang ketiga dinamakan *bulan biru*.
* Dalam separuh kedua abad kedua puluh, takrifan biasa bagi *bulan biru* merupakan bulan mengambang kedua dalam bulan Masihi (ini adalah salah faham dari Almanak Petani Main pada 1946 yang kemudiannya diterima pakai dan dicerap pada 1999).

Bulan juga mampu kelihatan kebiru-biruan jika mempunyai gangguan atmosfera.

Bulan biru antara 2005 dan 2015
-------------------------------

Berikut merupakan ramalan bagi fenomena bulan biru antara 2005 dan 2015. Tarikh ini menggunakan zon masa UTC, bulan mungkin berubah mengikut zon masa.

Dengan menggunakan takrifan Almanak Petani, (iaitu bulan mengambang ketiga dalam satu musim yang mempunyai empat bulan mengambang), bulan biru akan berlaku pada:

* 19 Ogos 2005
* 19 Mei 2008
* 21 November 2010
* 21 Ogos 2013

Jika takrifan "Kalendar Bulan Biru" (1946-1999) digunakan (iaitu bulan mengambang kedua dalam mana-mana bulan), maka bulan biru akan berlaku pada :

* 30 Jun 2007
* 31 Disember 2009
* 31 Ogos 2012
* 31 Julai 2015

Kita telah kehilangan takrifan bagi "bulan biru tahunan", aitu bulan mengambang ke-13 dalam tahun yang biasanya mempunyai 12 sahaja, atau, bulan mengambang ke-13 dalam mana-mana tahun (iaitu pada hujung tahun).

Perhatikan pada tahun 2018 (begitu juga 2037, 1961, 1942, 1999 dll.) akan mempunyai bulan hitam (tiada bulan mengambang dalam bulan Februari) akibat bulan biru dalam bulan Januari dan Mac.

Rujukan
-------

Pautan luar
-----------

* *What is a Blue Moon?* by Michael Myers Diarkibkan 2009-04-02 di Wayback Machine
* *Folklore of the Blue Moon* by Philip Hiscock
* *What's a Blue Moon?* by Donald W. Olson, Richard T. Fienberg, and Roger W. Sinnott - Sky & Telescope Diarkibkan 2008-09-05 di Wayback Machine
* *Once in a Blue Moon - What is a blue moon?* by Ann-Marie Imbornoni
* *Topical Words - Blue Moon*
* *Blue Moon: Folklore or fakelore?* by Pip Wilson Diarkibkan 2009-01-26 di Wayback Machine
* *A Blue Moon Calculator* by David Harper
* *On Blue Moons* by Kevin Clarke
* Article arguing that a blue moon is the 3rd full moon in a season of 4 blue moons, not the 2nd in a month
* *Blue Moon* by Irineu Gomes Varella (Portuguese)
* *What is a Blue Moon?* Diarkibkan 2007-08-07 di Wayback Machine
* '*Blue moon' coming to our skies soon*